ANEXĂ
MODIFICAREA CONVENȚIEI DE LA BASEL PRIVIND CONTROLUL TRANSPORTURILOR TRANSFRONTALIERE DE DEȘEURI PERICULOASE ȘI ELIMINAREA ACESTORA
Noul alineat 7a din preambul
Recunoscând faptul că transportul transfrontalier, în special în țări în curs de dezvoltare, al deșeurilor periculoase prezintă un risc ridicat de gestionare necorespunzătoare din punct de vedere ecologic a deșeurilor periculoase în conformitate cu dispozițiile din prezenta convenție.
Noul articol 4A
(1)
Fiecare parte inclusă în anexa VII interzice orice transport transfrontalier de deșeuri periculoase destinate operațiunilor prevăzute în anexa IV punctul A în state care nu sunt incluse în anexa VII.
(2)
Fiecare parte inclusă în anexa VII limitează progresiv până la data de 31 decembrie 1997 și interzice după această dată transporturile transfrontaliere de deșeuri periculoase definite în articolului 1 alineatul (1) litera (a) din convenție, destinate operațiunilor vizate în anexa IV punctul B, către state care nu sunt incluse în anexa VII. Astfel de transporturi nu sunt interzise dacă deșeurile în cauză nu sunt considerate periculoase în temeiul convenției.
Noua anexă VII
Părțile și alte state care sunt membre ale OCDE și ale CE și Liechtenstein.
11/Volumul 15
RO
Jurnalul Ofícial al Uniunii Europene
177
31997D0640
L 272/45
JURNALUL OFÍCIAL AL UNIUNII EUROPENE
DECIZIA CONSILIULUI
din 22 septembrie 1997
privind aprobarea, în numele Comunității, a modificării Convenției privind controlul transporturilor transfrontaliere de deșeuri periculoase și al eliminării acestora (Convenția de la Basel), în conformitate cu Decizia III/1 a Conferinței părților
(97/640/CE)
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 130s alineatul (1) coroborat cu articolul 228 alineatul (2) prima teză și alineatul (3) primul paragraf,
având în vedere propunerea Comisiei (1),
având în vedere avizul Parlamentului European (2),
întrucât, prin Decizia nr. 93/98/CEE (3), Comunitatea a aprobat Convenția privind controlul transporturilor transfrontaliere de deșeuri periculoase și al eliminării acestora, cunoscută sub numele de Convenția de la Basel, și a devenit parte la convenție la 7 mai 1994;
întrucât, în temeiul Deciziei Consiliului din 22 iunie 1995, Comisia a participat, în numele Comunității, prin consultare cu reprezentanții statelor membre, la negocierile întreprinse cu ocazia celei de-a treia întruniri a Conferinței părților la Convenția de la Basel, în scopul modificării convenției în conformitate cu Decizia II/12 a Conferinței părților; întrucât, în temeiul deciziei în cauză, exporturile din țări ale Organizației pentru Cooperare și Dezvoltare Economică (OCDE) către țări terțe de deșeuri periculoase destinate eliminării finale trebuiau să fie imediat interzise, iar exporturile de deșeuri periculoase destinate operațiunilor de recuperare trebuia să fie limitate până la 31 decembrie 1997 și interzise după această dată;
întrucât, ca urmare a respectivelor negocieri, Conferința părților adoptă Decizia III/1 la 22 septembrie 1995, prin care s-a adăugat la convenție alineatul (7)a în preambul, un articol nou, articolul 4A, și o anexă nouă, anexa VII; întrucât Decizia III/1 are drept scop interzicerea imediată a exporturilor de deșeuri periculoase destinate eliminării finale din țările parte la convenție către state terțe, incluse în anexa VII, și limitarea până la 31 decembrie 1997 și interzicerea după această dată a exporturilor din țările parte la convenție către țări terțe de deșeuri periculoase destinate operațiunilor de recuperare, incluse în anexa VII;
întrucât legislația Comunității cu privire la transportul deșeurilor a fost modificată în consecință de Regulamentul (CE) nr. 120/97 al Consiliului din 20 ianuarie 1997 de modificare a Regulamentului (CEE) nr. 259/93 privind supravegherea și controlul transporturilor de deșeuri în interiorul, la intrarea și la ieșirea din Comunitate (4);
întrucât, în temeiul articolului 17 din convenție, modificarea Convenției de la Basel este deschisă pentru ratificare, aprobare, confirmare oficială sau acceptare; întrucât modificarea intră în vigoare pentru părțile care au acceptat-o în a nouăzecea zi de la data la care depozitarul a primit actele de ratificare, aprobare, confirmare oficială sau acceptare din partea a cel puțin trei sferturi din părțile care au acceptat modificarea,
DECIDE:
Articolul 1
Se aprobă în numele Comunității modificarea Convenției privind controlul transporturilor transfrontaliere de deșeuri periculoase și al eliminării acestora, în conformitate cu Decizia III/1, adoptată de Conferința părților la data de 22 septembrie 1995.
Textul modificării se anexează la prezenta decizie.
Articolul 2
Președintele Consiliului este autorizat să desemneze persoana sau persoanele abilitate să depună, în numele Comunității, instrumentul de aprobare la Secretarul General al Organizației Națiunilor Unite, în conformitate cu prevederile articolului 17 din convenție.
Articolul 3
Prezenta decizie se publică în Jurnalul Oficial al Comunităților Europene.
Adoptată la Bruxelles, 22 septembrie 1997.